Temerile românilor stabiliți în Marea Britanie, după Brexit: "Cei care vor să ajungă în UK din 2021 vor avea mult de furcă“.
Românii care au acte în regulă pot sta liniştiţi după BREXIT. 13 decembrie, termenul limită pentru un acord UE-UK. Britanicii îngrijoraţi că situația economică se va înrăutăţi de la 1 ianuarie.
Brexitul bate la ușă. Însă pentru românii stabiliți în Marea Britanie nu este un pericol. Mai ales dacă ai toate actele în regulă. Dan locuieşte în Londra de 10 ani şi are drept de rezidenţă temporară. Nu se teme te Brexit, ci doar că va fi mai greu să-și primească rudele în vizită.Dan Timur – român stabilit în Marea Britanie: "De când a început BREXIT-ul au uitat de români, de bulgari. Românii care sunt aici au obţinut ori rezidenţă permanentă ori rezidenţă temporară, deci nu există riscul să fim daţi afară sau să rămânem fără locuri de muncă. Ne aşteptăm la preţuri mai mari.“Şi Laura este în Londra de şapte ani. Știe bine limba şi la anul vrea să aplice pentru paşaport britanic. Crede însă că le va fi greu românilor care vor să ajungă în UK din 2021.Laura Niţoi – româncă stabilită în Londra: "Vor avea mult de furcă. Va fi foarte complicat. Din câte ştiu, vor fi multe pretenţii. Nu se vor mai găsi locuri de muncă atât de uşor, că vor fi mari cerinţele la locurile de muncă. Oamenii se vor speria şi foarte mulţi vor pleca. Fiecare în ţara lui, nu numai românii, mulţi imigranţi.“Şi bitanicii sunt îngrijoraţi de schimbările care se vor produce de la 1 ianuarie. Cei mai mulţi se tem de înrăutăţirea situaţiei economice. Robert Statford – constructor: "Va fi un dezastru anul viitor. Ni s-a spus de la şantierul nostru că vom primi cu întârziere materiale din Europa. Cred că este o mizerie, ca să fiu sincer.“Uniunea Europeană şi Marea Britanie nu s-au înțeles în niciun fel în privința Brexit. Dacă nu se ajunge nici la un acord comercial până la sfârşitul anului, se vor impune taxe pe mărfuri şi asta va duce la creşterea preţurilor, printre altele.